***Te dashur kolege te rinj te trupes gjyqsore ne Shqiperi !***

***Te nderuar drejtues se Institucioneve Qeverisese te Gjyqsorit***

***Te nderuar miq te huaj, kolege gjyqtare e prokurore.***

***Te respektuar familjare te kandidateve qe diplomohen sot.***

U falenderoj te gjitheve qe jeni ketu, pranine tuaj e vleresoj si mbeshtetje te vazhdueshme ndaj procesit reformues te drejtesise, si shprehje e deshires, kontributit dhe qellimit per plotesimin e vakancave dhe funksionimin sa me shpejt e mire te sistemit gjyqsor.

***Te dashur kolege te rinj !***

Kam privilegjin dhe fatin te pershendetem me ju dhe tju uroj, **U lumte per sa arritet**. Urime edhe te gjithe prinderve e familjareve tuaj qe u mbeshteten dhe krijuan kushtet qe ju te diplomoheni sot, ua shperblefshi sakrificen atyre per te qene njerez me te mire, ua shperblefshi me sherbim gjyqsor te denje, te drejte e te barabarte per njerezit e ketij vendi. Keshtu ua shperblefshi te gjithe taksapaguesve qe mundesuan dhe do vazhdojne te mundesojne rrogen tuaj.

Ngjarja e sotme sjell nevojen per te pershendetur dhe shfaqur optimizem per sa u pret Ju ne te ardhmen, per sa njerezit e ketij vendi presin nga Ju apo sa nevoje ka sistemi per kontributin tuaj ne zbatimin e ligjit ne menyre te barabarte per te gjithe. Sot perfundon kontrata e lidhur se bashku tre vjet me pare dhe prej 1 korrikut ju do te lidhni kontraten tuaj te jetes, ate te sherbimit gjyqsor. Mbeshtetur ne kontraten tone, ende sot ne fuqi, me cilesine e perfaqsuesit te kolegeve te mi, duhet te me duroni edhe pak minuta te fundit per te degjuar urimet, por edhe pritshmerite tona dhe te publikut, per veprimtarine e ardhshme tuaj, si gjyqtare e prokurore.

Ne paranteze, me duhet te reflektoj me ndjese per te gjithe ata qe nuk arriten pritshmerite e tyre nga koha e kaluar ne trainimin tre vjecar ne Shkollen tone, ndjese per cdo mungese gadishmerie apo disponibiliteti te kujdo prej nesh ne trajtimin apo njohjen e nevojave tuaja. Ndjese qe jo perhere ishim vigjilente ne negocimin ndermjet jush apo ne krijimin e kushteve ideale per shprehjen e lire e te merituar te aftesive tuaja. Siguroj qe rutina e puneve, ngarkesa e madhe, ndryshimet e vazhdueshme ne systemin tone te trainimit jane faktore ndikues. Kemi ndjeshmeri maksimale per secilin nga ju, per mendimet e sugjerimet tuaja ne menyre qe, punet ne Shkollen tone te vazhdojne te shkojne mbare, te vazhdojne te zhvillohen me tej me transparence e profesionalizem.

Ju fituat statusin e kandidatit te magjistratit me djerse e perpjekje, ne saje te meritave tuaja, ne saje te mbeshtetjes qe familjet tuaja u kane dhene, ne saj te investimit intelektual qe e shfaqet gjate tre vjeteve te shkolles. Kete element ne kerkojme ta vecojme perkrah te tjereve si mjaft domethenes ne formimin e pavaresise suaj pergjate ushtrimit te detyres. Ne u konsiderojme gjyqtare e prokurore qe meritojne te quhen te tille per shkak se fituat te jeni te tille, punuat te jeni te tille dhe, ia arrritet te jeni te tille. Ju shfrytezuat me se miri hapesiren rregullatore dhe qendrimet parimore, transparente e profesionale te subjekteve qe vleresuan kontributin tuaj, duke filluar prej provimin te pranimit e me pas.

***Ndaj, Ju nuk jeni ne borxh me kerkend per karrieren tuaj.*** Borxhi apo barra qe keni eshte thjesht dhe vetem respekti dhe perkushtimi ndaj ligjit, ndaj vlerave morale, ndaj detyres se larte dhe etikes qe rregullon kete detyre. Mos harroni te kujtoni perdite se, njerezit e thjeshte te ketij vendi kane nevoje te gjejne drejtesi ne punen tuaj. Per shkak te shenjterise se profesionit, ju duhet ta gjeni e deklaroni ate. Ndaj u shkolluat, e kunderta e berjes se drejtesise nuk kerkon formim apo trainim, kerkon vecse aftesi per te perdorur dhunen.

Pavaresia do rrise pergjegjshmerine tuaj, vleresojeni si simbioze kete dualitet, si anet e kunderta te se njejtes medalje qe sherbejne per ushtrimin ne standart te larte te kompetencave qe parashikohen ne korpusin ligjor qe rregullon profesionin tuaj, vleresojeni si ene komunikuese ndermjet tyre. Pergjegjshmeria e profesionistit te fushes se drejtesise garanton zbatimin e ligjit me pavaresi e paanesi. Papergjegjshmeria siguron te kunderten.

Urojme te jeni humane, mirenjohes dhe te dhimbsur perballe halleve e problemeve reale qe njerezit e zakonshem kane ne jeten e tyre te perditeshme. Trajtojini ata si te barabarte perpara ligjit, ne thelbin e kesaj te drejte demokratike, behuni garante per respektimin e qenijes se tyre dhe mburoje ndaj padrejtesive qe u ndodhin perdite. Vetem keshtu do te meritoni mbeshtetjen e tyre, jo sepse po beheni “pale” me ta, por sepse dhembshuria e gjyqtarit, cilesia nder me te domosdoshmet e tij, u rradhit perkrah te dobtit.

Behuni e qendroni bashke, punoni se bashku ne mbeshtetje te sistemit, detyrimeve etike perkunder tij dhe te drejtes ne teresi. Individualizmi, moskokecarja, terheqja ne interesat e ngushta private, u lejon terren atyre qe systemin tone e duan ta nenshtrojne e godasin vazhdimisht me pa te drejte. Zhvilloni pergjegjesite rreth detyrimeve qe mbart detyra e gjyqtarit apo prokurorit per te qene aktiv ne mbrojtjen publike te parimeve qe jetesojne profesionin tone. Zeri juaj/yne vlen dhe degjohet me shume kur eshte bashkuar nen te njejtat qellime te larta.

Keshtu do te jeni ne gjendje te mbroni me mire systemin e drejtesise nga goditjet e shpeshta te padrejta qe ndodhin perdite. Jeni te shumte ne numer e te afte ta beni kete. Te luftoni se bashku per ta mbajtur systemin e drejtesise te pandotur, duke filluar qe ne gjenezen e tij, te mos lejohet qe ai te perbaltet, sepse keshtu behet I cenueshem, I pabesueshem ne syte e publikut. Ka jo pak jashte nesh qe u duhet nje system drejtesie ngarkuar me barren e korrupsionit sepse I tille, nxitet te jete pafuqishem, mbetet i dobet te merret me cdo njeri qe thyen ligjin, korrupsioni synon tu shtyje te jeni te perdorur, te telekomanduar, te afert me te mirat qe vijne nga jeta dhe veprimtaria kriminale, per te jetesuar sistemin garant te paprekshmerise se krimit te rende. Korrupsioni e ndikimi I paligjshem I cfaredolloji rrit sistemin e mbushur me lolo e klloune te vetnenshtruar sepse me ta sigurohet vazhdimesia e ndikimit, nderimi i kotesise, lartesimi i paaftesise dhe qeverisja e sistemit sipas urdherimeve te rruges. Kete ka vertetuar jeta e ketyre viteve, ndaj besojini dhe cmoni pavaresine tuaj dhe aftesine qe duke luftuar bashke do kontriboni ne persosjen e sistemit te drejtesise. Ato aftesi u nderuan te jeni sot gjyqtare e prokurore te sapo diplomuar. E di shume mire qe keni nevoje per t’u rritur profesionalisht, keni nevoje per experience e praktike qe tu beje te barabarte me koleget tuaj ne pune. Shpejt do jeni te tille, kjo eshte rritja e zakonshme profesionale qe u ndodh te gjitheve. Ajo qe keni thelbesore sot, eshte pavaresia, arma me te cilen do te perballeni me dinjitetin e krenarine qe merita juaj e permban sepse eshte vendosur ne thelbin e personalitetit tuaj. Ndaj perdoreni pavaresine brenda jush per te ngritur dinjitetin dhe besimin e sistemit tone perpara njerezit taksapagues.

Investimi i bere eshte kontribut i madh per cilesine e profesionistit te ardhshem dhe sherbimin e posacem gjyqsor ne favor te publikut. Ndaj besojme te gjithe qe Ju, gjyqtaret e rinj te ardhshem do te dini te shfaqeni perdite si mbrojtes te se drejtes, lirise dhe personalitetit te njerezve. Ju prokuroret e rinj te ardhshme te dini te lartesoni emrin e perfaqsuesit te shtetit ne sallen e gjyqit, atij qe perfaqson akuzen publike, te drejte e te ndershme, per te mundesuar jete te qete e te sigurte per njerezit, biznes te paster, ekonomi te shendetshme apo mjedis te pandotur prej katrahures ambientale, dhunes se me te fortit apo padrejtesive sociale qe mbartin dukshem lende penale per te trajtuar. Ne besojme se ju jeni te pergjegjshem per rendesine themelore qe ka profesioni qe keni fituar per te ushtruar. Ne besojme qe tek ju nuk kane vend paragjykimet, insinuatat, konflikti, njeanshmerite ne zgjidhjet e ceshtjeve, qendrimeve apo shmangiet nga plotesimi i detyrave etike-profesionale. Besojme se ju nuk zoteroheni nga dilema ta zbatoj apo jo ligjin, nuk I nenshtroheni zhvillimit te populizmit ne dhenijen e drejtesise, sepse kemi kuptuar qe, ju me mire do te shkembenit profesionin e gjyqtarit apo prokurorit me profesion tjeter se sa te shmangni zbatimin e drejte e te barabarte te ligjit per te gjithe shtetasit. Nese dilemma qendron, lutemi mos lidhni kontraten e 1 korrikut me sherbimin gjyqsor, por ndiqni profesionin tjeter qe keni pasion dhe nevoje.

Por, pavaresisht cfare besojme ne, jeni Ju ata qe me pune e demostrim te arrini qe njerezit t’u besojne. Luftoni per te shendruar profesionin e gjyqtarit e prokurorit ne profesion te besueshem nga publiku qe vazhdon te prese plot shprese dhe durim. E dime qe kjo mbase eshte ndermarrja me e veshtire, por ju duhet ta beni kete, per te miren e sigurine tuaj dhe te te gjithe shqiptareve. Merrni fatin e sistemit ne dore dhe behuni sheronjesit reale te tij. Keto I mbeten barre secilit, synim per tu arritur, detyrim patriotik ndaj vendit.

Keto doja t’u percillja. E di mire qe, jo cfare thuhet ne kete Shkolle perthithet barazisht, por uroj per Ju, qe te perthithni maksimalisht cfare qeverisja e sistemit gjyqsor do predikoje e garantoje ne plotesimin e te gjitha premisave per te siguruar realizimin e pritshmerive te publikut.

Urime nga zemra te gjitheve, te ruani nivelin dhe shenjterine e profesionit sic perendia ia ka caktuar vendin dhe misionin.